CELEX: C2004/094/114
Language: da
Date: 2004-04-17 00:00:00
Title: Dom afsagt af Retten i Første Instans den 10. februar 2004 i de forenede sager T-215/01, T-220/01 og T-221/01, Calberson GE mod Kommissionen for De Europæiske Fællesskaber.

17.4.2004   
            
            
               DA
            
            
               Den Europæiske Unions Tidende
            
            
               C 94/39
            
         
      DOM AFSAGT AF RETTEN I FØRSTE INSTANS
   
   den 10. februar 2004
   i de forenede sager T-215/01, T-220/01 og T-221/01, Calberson GE mod Kommissionen for De Europæiske Fællesskaber (1).
   (Forordning (EF) nr. 111/1999 - fødevarehjælp til Rusland - forordning (EF) nr. 1799/1999 - levering af oksekød - forordning (EF) nr. 1815/1999 - levering af skummetmælkspulver - licitation over forsendelse - kontraktforhold - voldgiftsbestemmelse - ansvar i kontraktforhold - ansvar uden for kontraktforhold - formaliteten)
   (2004/C 94/114)
   Processprog: fransk
   I de forenede sager T-215/01, T-220/01 og T-221/01, Calberson GE, Paris (Frankrig), ved avocat T. Gallois, mod Kommissionen for De Europæiske Fællesskaber (befuldmægtiget: G. Berscheid), angående,
   
               —
            
            
               i sag T-215/01, en påstand om, at Kommissionen tilpligtes at betale sagsøgeren 14 290,61 EUR og 57 859,56 USD med tillæg af renter i erstatning for det tab, sagsøgeren hævder at have lidt,
            
         
               —
            
            
               i sag T-220/01, en påstand om, at Kommissionen tilpligtes at betale sagsøgeren 106 901,96 DEM med tillæg af renter i erstatning for det tab, sagsøgeren hævder at have lidt,
            
         
               —
            
            
               i sag T-221/01, en påstand om, at Kommissionen tilpligtes at betale sagsøgeren 23 115,49 EUR og 25 761,11 USD med tillæg af renter i erstatning for det tab, sagsøgeren hævder at have lidt,
            
         idet de tre sager principalt er anlagt i henhold til artikel 238 EF og artikel 16 i Kommissionens forordning (EF) nr. 111/1999 af 18. januar 1999 om almindelige gennemførelsesbestemmelser til Rådets forordning (EF) nr. 2802/98 om et program for levering af landbrugsprodukter til Den Russiske Føderation, subsidiært i henhold til artikel 235 EF og artikel 288, stk. 2, EF, har Retten (Anden Afdeling), sammensat af afdelingsformanden, N.J. Forwood, og dommerne J. Pirrung og A.W.H. Meij; justitssekretær: J. Plingers, den 10. februar 2004 afsagt dom, hvis konklusion lyder således:
   
               1)
            
            
               I sag T-215/01 tilpligtes Kommissionen for De Europæiske Fællesskaber at betale sagsøgeren 7 194,24 EUR og 23 072,89 USD med tillæg af morarenter fra den 16. maj 2001 til fuld betaling sker. Rentesatsen, der skal anvendes på morarenterne, beregnes på grundlag af Den Europæiske Centralbanks rentesats for de primære markedsoperationer, som var gældende på de forskellige tidspunkter i de pågældende perioder, forhøjet med to procentpoint.
            
         
               2)
            
            
               I øvrigt frifindes Kommissionen for De Europæiske Fællesskaber i sag T-215/01.
            
         
               3)
            
            
               I sag T-215/01 bærer sagsøgeren en tredjedel af sine egne omkostninger og en tredjedel af Kommissionen for De Europæiske Fællesskabers, og Kommissionen for De Europæiske Fællesskaber bærer to tredjedele af sine egne omkostninger og to tredjedele af sagsøgerens.
            
         
               4)
            
            
               I sag T-220/01 frifindes Kommissionen for De Europæiske Fællesskaber.
            
         
               5)
            
            
               I sag T-220/01 betaler sagsøgeren sagens omkostninger.
            
         
               6)
            
            
               I sag T-221/01 tilpligtes Kommissionen for De Europæiske Fællesskaber at betale sagsøgeren 25 761,11 USD med tillæg af morarenter fra den 3. august 2001 til fuld betaling sker. Rentesatsen, der skal anvendes på morarenterne, beregnes på grundlag af Den Europæiske Centralbanks rentesats for de primære markedsoperationer, som var gældende på de forskellige tidspunkter i de pågældende perioder, forhøjet med to procentpoint.
            
         
               7)
            
            
               I sag T-221/01 bærer sagsøgeren en fjerdedel af sine egne omkostninger og en fjerdedel af Kommissionen for De europæiske Fællesskabers, og Kommissionen for De Europæiske Fællesskaber bærer tre fjerdedele af sine egne omkostninger og tre fjerdedele af sagsøgerens.
            
         
      (1)  EFT C 317 af 10.11.01